แบงก์โน้ตส์
ไม่เชื่อก็ต้องเชื่อ...
12 มิ.ย. 2555

หมดเกลี้ยง
ไม่เชื่อก็ต้องเชื่อ...
เงินซอฟต์โลน 9,000 ล้านบาท ที่ธนาคารอาคารสงเคราะห์ (ธอส.) ได้รับเงินดอกเบี้ยต่ำ 6,000 ล้านบาท จากแบงก์ชาติ ผสมกับเงินแบงก์เองอีก 3,000 ล้านบาท เพื่อปล่อยกู้ดอกเบี้ยต่ำแค่ 3% นาน 5 ปี 




 
เปิดให้กับลูกค้าทั้งรายเก่าและรายใหม่ ที่ได้รับผลกระทบจากน้ำท่วมให้สามารถกู้ซื้อบ้านในราคาได้ไม่เกิน 3 ล้านบาทนั้น 
ปรากฏว่าเปิดตัวได้ไม่ถึง 3 วัน เผลอแป๊บเดียวเงินหมดเกลี้ยงทั้ง 9,000 ล้านบาท
ตั้งแต่เป็นข่าวก็มีคนแห่มาจากทั่วสารทิศมุ่งหน้าสู่ ธอส.ทุกสาขา เฮโลกันเข้าขอสินเชื่อ หมดแล้วก็ยังไม่ยอมหยุดต่อคิว เล่นเอา ธอส.ต้องพลิกเกมทำรายชื่อสำรองไว้ก่อน
แหม ในยุคที่ข้าวของแพงหูฉี่ แล้วคุณพี่ วรวิทย์ ชัยลิมปมนตรี เอ็มดีหนุ่ม ที่เพิ่งสละโสดไปหมาดๆ ยังอุตส่าห์เข็นโครงการดีๆ ดอกเบี้ยต่ำขนาดนี้ออกมา ใครที่ไหนก็อดใจจะมีบ้านเป็นของตัวเองไม่อยู่
ว่าแต่ว่า ถ้าหมด 9,000 ล้านบาทก้อนนี้แล้ว อยากรู้ว่า เสี่ยวรวิทย์ จะไปขอซอฟต์โลนจากแบงก์ชาติเพิ่มอีกมั้ย เพราะดูไปดูมาโครงการนี้น่าจะฮิตติดลมบนมากกว่าบ้านหลังแรก 0% ซะแล้น